CELEX: C2006/190/69
Language: et
Date: 2006-08-12 00:00:00
Title: Kohtuasi F-72/06: 30. juunil 2006 esitatud hagi — Luc Verheyden versus Euroopa Ühenduste Komisjon

12.8.2006   
            
            
               ET
            
            
               Euroopa Liidu Teataja
            
            
               C 190/37
            
         30. juunil 2006 esitatud hagi — Luc Verheyden versus Euroopa Ühenduste Komisjon
   (Kohtuasi F-72/06)
   (2006/C 190/69)
   Kohtumenetluse keel: prantsuse
   Pooled
   
      Hageja: Luc Verheyden (Angera, Itaalia) (esindaja: advokaat E. Boigelot)
   
      Kostja: Euroopa Ühenduste Komisjon
   Hageja nõuded
   
               —
            
            
               määrata hagejat puudutav ning Euroopa Pettustevastase Ameti poolt suletud toimik ja kõik Euroopa Pettustevastase Ameti poolt tema vastu kogutud andmed ja dokumendid avalikustamisele;
            
         
               —
            
            
               määrata Euroopa Pettustevastase Ameti inspektorite volitused avalikustamisele;
            
         
               —
            
            
               määrata avalikustamisele Euroopa Pettustevastase Ameti kõik juurdlust puudutavad aruanded, mis on või ei ole saadetud Itaalia justiitsasutustele, kaasaarvatud sisejuurdluse lõpparuanne;
            
         
               —
            
            
               tühistada hageja suhtes läbi viidud juurdlus;
            
         
               —
            
            
               tühistada Euroopa Pettustevastase Ameti märgukiri juurdlusest teavitamise ning Itaalia justiitsasutuste teabe kohta, samuti Itaalia justiitsasutustele juurdluse aruannete saatmine;
            
         
               —
            
            
               tühistada juurdluse vahearuanded ja lõpparuanne;
            
         
               —
            
            
               tühistada hageja taotluse ja kaebuse rahuldamata jätmise vaikimisi otsused;
            
         
               —
            
            
               tühistada kõik meetmed, mida võidakse võtta käesoleva hagi järgselt langetatavate otsuste kohta või neist tulenevalt;
            
         
               —
            
            
               mõista kostjalt välja kahjuhüvitis ja intressid, mille suurus on õiglaselt ja heas usus arvestatuna 30 000 eurot iga hageja kohta ning mida võib menetluse käigus vähendada või suurendada;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Lisaks sellele, et hageja viitab õiguslikele alustele, mis on väga sarnased kohtuasjas F-5/05 (1) esitatuile, ning samadele õigusvastasuse väidetele, mis nimetatud kohtuasjas esitati, väidab ta oma hagi toetuseks, et nõukogu 22. märtsi 2004. aasta määrus (EÜ, Euratom) nr 723/2004, millega muudetakse Euroopa ühenduste ametnike personalieeskirju ja Euroopa ühenduste muude teenistujate teenistustingimusi, (2) on õigusvastane osas, mis lisab personalieeskirjade IX lisa artikli 1.
   
      (1)  ELT C 82, 2.4.2005 (esialgu Euroopa Ühenduste Esimese Astme Kohtus registreeritud kohtuasi T–22/05 anti 15. detsembri 2005. aasta määrusega üle Euroopa Liidu Avaliku Teenistuse Kohtule.)
   
      (2)  ELT L 124, 27.04.2004, lk 1; ELT eriväljaanne 01/02, lk 130